Ministru kabineta noteikumu projekta **„Grozījums Ministru kabineta 2004.gada 7.septembra noteikumos Nr.778 „Kārtība, kādā tiek veikts siltumnīcefekta gāzu emisiju monitorings, kā arī pārbaudīti un apstiprināti ikgadējie pārskati par siltumnīcefekta gāzu emisiju””** sākotnējās ietekmes novērtējuma ziņojums **(anotācija)**

|  |  |  |  |
| --- | --- | --- | --- |
| I. Tiesību akta projekta izstrādes nepieciešamība | | | |
| 1. | | Pamatojums | Normatīvā akta projekts sagatavots saskaņā ar likuma „Par piesārņojumu” 45.panta pirmo un septīto daļu. |
| 2. | | Pašreizējā situācija un problēmas | Ministru kabineta 2004.gada 7.septembra noteikumi Nr.778 „Kārtība, kādā tiek veikts siltumnīcefekta gāzu emisiju monitorings, kā arī pārbaudīti un apstiprināti ikgadējie pārskati par siltumnīcefekta gāzu emisiju” nosaka siltumnīcefekta gāzu emisiju monitoringa veikšanas kārtību un ikgadējo pārskatu par emisiju pārbaudes un apstiprināšanas kārtību. Saskaņā ar šiem noteikumiem katras emisijas kvotu tirdzniecības sistēmas iekārtas operators veic nepārtrauktu siltumnīcefekta gāzu emisiju monitoringu un katru gadu līdz 15.martam iesniedz attiecīgajā reģionālajā vides pārvaldē sagatavotu un verificētu pārskatu par emisiju, kurā iekļauj informāciju par savu iekārtu iepriekšējā kalendārajā gadā emitēto CO2 emisiju apjomu.  Emisijas kvotu tirdzniecības sistēmas perioda, kas noteikts likuma „Par piesārņojumu” 24.1 panta piektās daļas 2.punktā (2008.gada 1.janvāris līdz 2012.gada 31.decembris), pēdējā gada (2012.gada) emisiju monitoringu operatoriem jāveic līdz 2012.gada 31.decembrim un jāiesniedz pārskats par 2012.gadā saražoto siltumnīcefekta gāzu emisiju līdz 2013.gada 15.martam. Savukārt reģionālās vides pārvaldes saskaņā ar Ministru kabineta noteikumiem Nr.778 apstiprina operatoru iesniegtos pārskatus līdz katra gada 31.martam.  Ņemot vērā iepriekšminēto ir nepieciešams spēkā atstāt siltumnīcefekta gāzu emisiju monitoringa veikšanas nosacījumus, kā arī nosacījumus pārskatu par emisiju sagatavošanai vismaz līdz 2013.gada 31.martam. Tomēr, ņemot vērā reālo situāciju pārskatu par emisiju iesniegšanai, verificēšanai (Latvijā darbojas tikai 2 verificētāji 71 emisijas kvotu tirdzniecības sistēmas iekārtai) un pārbaudei (8 reģionālās vides pārvaldes, kurām vienā laikā ir jāpārbauda pārskati par emisiju, kas iesniegti saskaņā ar Ministru kabineta noteikumiem Nr.778, un valsts statistisko pārskatu veidlapas "Nr.2 – Gaiss. Pārskats par gaisa aizsardzību", kas iesniegti saskaņā ar Ministru kabineta 2008.gada 22.decembra noteikumiem nr.1075), ir noteikts ilgāks periods, kad tiks pieņemts operatora sagatavotais pārskats par emisijām – 2013.gada 30.jūnijs (katra gada 30.jūnijā emisijas kvotu reģistrā valsts SIA „Latvijas Vides, ģeoloģijas un meteoroloģijas centrs” dzēš visas operatoru par iepriekšējo gadu nodotās emisijas kvotas, kas atbilst visu emisijas kvotu tirdzniecības sistēmas operatoru emitētajam CO2 emisiju apjomam iepriekšējā kalendārajā gadā).  Tomēr Ministru kabineta noteikumu Nr.778:   * 3.punktā ir noteikta tā monitoringa informācija, ko operators iekļauj siltumnīcefekta gāzu emisijas atļaujas pieteikumā, ko iesniedz reģionālajā vides pārvaldē; * 4.punktā ir noteikts, ka reģionālā vides pārvalde operatoram sniedz uzziņu par to informāciju, kas ir iekļaujama monitoringa aprakstā, kas iekļaujams siltumnīcefekta gāzu emisijas atļaujas pieteikumā; * 5.punktā ir noteikta kārtība, kā operators iesniedz reģionālajā vides pārvaldē priekšlikumus siltumnīcefekta gāzu emisijas atļaujā iekļauto monitoringa nosacījumu grozījumiem; * 6.punkts nosaka kārtību, kā reģionālā vides pārvalde pārbauda operatora iesniegtos priekšlikumus siltumnīcefekta gāzu emisijas atļaujā iekļauto monitoringa nosacījumu grozījumiem un groza siltumnīcefekta gāzu emisijas atļauju.   Šie Ministru kabineta noteikumu Nr.778 punkti dublē Ministru kabineta noteikumu projektā „Noteikumi par stacionāro tehnoloģisko iekārtu dalību Eiropas Savienības emisijas kvotu tirdzniecības sistēmā” noteiktos nosacījumus un ir pretrunā ar Eiropas Komisijas 2012.gada 21.jūnija regulā nr.601/2012 par siltumnīcefekta gāzu emisiju monitoringu un ziņošanu saskaņā ar Eiropas Parlamenta un Padomes Direktīvu 2003/87/EK (turpmāk – Eiropas Komisijas regula Nr.601/2012) noteiktajiem nosacījumiem. |
| 3. | | Saistītie politikas ietekmes novērtējumi un pētījumi | Projekts šo jomu neskar |
| 4. | | Tiesiskā regulējuma mērķis un būtība | Ministru kabineta noteikumu Nr.778 3., 4., 5. un 6.punkts no noteikumiem ir jāsvītro, jo nosacījumi siltumnīcefekta gāzu emisijas atļaujas saņemšanai, grozīšanai un tajā iekļauto monitoringa nosacījumu izstrādei un grozīšanai ir noteikti Ministru kabineta noteikumu projektā „Noteikumi par stacionāro tehnoloģisko iekārtu dalību Eiropas Savienības emisijas kvotu tirdzniecības sistēmā”.  Nosacījumi siltumnīcefekta gāzu emisiju monitoringam, monitoringa plāna sagatavošanai, iesnieguma siltumnīcefekta gāzu emisijas atļaujas saņemšanai, atļaujas grozīšanai ir noteikti Eiropas Komisijas regulā nr.601/2012.  Ministru kabineta noteikumu projekta „Noteikumi par stacionāro tehnoloģisko iekārtu dalību Eiropas Savienības emisijas kvotu tirdzniecības sistēmā”:   * 2.1.nodaļā ir iekļauti nosacījumi, kas ir noteikti Ministru kabineta noteikumu Nr.778 3.punktā; * 2.4.nodaļā ir iekļauti nosacījumi, kas ir noteikti Ministru kabineta noteikumu Nr.778 5. un 6.punktā.   Ministru kabineta noteikumu Nr.778 4.punkts nav pārņemts Ministru kabineta noteikumu projektā „Noteikumi par stacionāro tehnoloģisko iekārtu dalību Eiropas Savienības emisijas kvotu tirdzniecības sistēmā”, jo visa informāciju par emisiju monitoringa aprakstā iekļaujamo informāciju ir noteikta Eiropas Komisijas 2012.gada 21.jūnija regulā Nr.601/2010, kā arī ir iekļauta monitoringa plāna veidlapā, kas operatoram ir jāsagatavo un jāiesniedz kopā ar iesniegumu siltumnīcefekta gāzu emisijas atļaujas saņemšanai. |
| 5. | | Projekta izstrādē iesaistītās institūcijas | Vides aizsardzības un reģionālās attīstības ministrija |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | * Latvijas emisijas kvotu tirdzniecības sistēmas operatori, kuri veic kādu no likuma „Par piesārņojumu” 2.pielikumā minētajām darbībām un kuriem ir izsniegtas siltumnīcefekta gāzu emisijas atļaujas; * Kādā no Eiropas Savienības dalībvalstīm atbilstības novērtēšanas institūcijā vai Latvijā akreditēti vides darbību verificētāji. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
| 3. | Tiesiskā regulējuma finansiālā ietekme | Projekts šo jomu neskar |
| 4. | Tiesiskā regulējuma nefinansiālā ietekme | Projekts šo jomu neskar |
| 5. | Administratīvās procedūras raksturojums | Projekts šo jomu neskar |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

**Anotācijas III sadaļa – projekts šo jomu neskar**

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Šis normatīvā akta projekts ir izsludināms Valsts sekretāru sanāksmē un izskatāms Ministru kabineta sēdē vienlaicīgi ar Vides aizsardzības un reģionālās attīstības ministrijas izstrādāto Ministru kabineta noteikumu projektu „Noteikumi par stacionāro tehnoloģisko iekārtu dalību Eiropas Savienības emisijas kvotu tirdzniecības sistēmā”. |
| 2. | Cita informācija | Nav |

**Anotācijas V sadaļa – projekts šo jomu neskar**

|  |  |  |
| --- | --- | --- |
| VI. Sabiedrības līdzdalība un šīs līdzdalības rezultāti | | |
| 1. | Sabiedrības informēšana par projekta izstrādes uzsākšanu | Noteikumu projekts ievietots publiskai apspriešanai Vides aizsardzības un reģionālās attīstības ministrijas interneta vietnē. |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Saeimas un ekspertu līdzdalība | Projekts šo jomu neskar |
| 5. | Cita informācija | Nav |

**Anotācijas VII sadaļa – projekts šo jomu neskar**

Vides aizsardzības un

reģionālās attīstības ministra vietā

Izglītības un zinātnes ministrs R.Ķīlis

Vīza:

Vides aizsardzības un

reģionālās attīstības ministrijas

valsts sekretārs A.Antonovs

01.11.2012. 15:48

989

H.Rimša

67026414, [Helena.Rimsa@varam.gov.lv](mailto:Helena.Rimsa@varam.gov.lv)